Sport en Kultuur – WNPS
Home Sport en Kultuur
Aktiwiteite wat aangebied word
Worcester – Noord bied afrigting in ‘n groot verskeidenheid sportsoorte. Die klem val steeds op die ontwikkeling van die verskillende vaardighede by elke sport en nie soseer om die wenmotief voorop te stel nie.
Daar word verwag dat alle leerders vrywillig by die buitemuurse bedrywighede van die skool sal inskakel. Afrigting aan al die ouderdomsgroepe is beskikbaar om sodoende progressiewe ontwikkeling te laat geskied.
Byna 25 jaar lank het die skool oor slegs 2 teerblaaie beskik wat as netbalbane en later ook as tennisbane gebruik is. Nadat daar in die beginjare by die Skool vir Dowes ‘n rugbyveld geleen is, het die skool sedert 1964 die gebruik gehad van ’n oop terrein wat deur die munisipaliteit ontwikkel is en tot beskikking van die skool gestel is. Hier is rugby en atletiek afgerig.
Al die jare is daar gesoek na ’n beskikbare perseel wat groot genoeg was, maar ons het ons steeds vasgeloop teen instansies wat beheer oor die persele gehad het. Uiteindelik is ‘n perseel bekom waarop in 1981 ’n terrein vir die skool ontwikkel is. Gedurende 1994 word besluit om dit die Johan Heÿl Sportterrein te noem. In 1998 word ‘n onthaalarea met braaigeriewe ook hier ingerig.
Buitemuurse aktiwiteite word so ingedeel dat al die personeellede betrokke is en daar ’n regverdige pligsverdeling is. Die skool se sportsoorte en deelname het ongelooflik uitgebrei sedert die sportterrein ontwikkel is.
WNPS het oor die jare ook pragtige sporttradisies begin kweek, bv:
Alle eerstespanne onderneem jaarliks ‘n sporttoer.
WNPS – sportlied, tradisie wat baie trots bou!
WNPS-kleuratletiek is absoluut massadeelname. Die byeenkoms is in skooltyd en vind die afgelope paar jaar by HTS Drostdy plaas waar geriewe van uitstaande gehalte vir ons atlete en ook toeskouers is.
Koördineerder: Me. H. Sauer
0/6 – 0/9. Tydens oefeninge word baie aandag gegee aan oog-oefeninge, korrekte boul-; kolfvaardighede asook veldwerkaktiwiteite.
Koördineerder: Mev. Leanne van Niekerk
Liga bestaan vir 0/11 en 0/13 spanne. Jonger spelers kan genader word om oefeninge by te woon en kan op meriete in van die spanne opgeneem word mits ouers skriftelik toesteming verleen. Gedurende September– vakansie vind ontwikkelingstoere plaas.
Koördineerder: Mnr. D. Sauer
Kinders speel volgens rangorde en nie volgens ouderdomsgroepe nie. Die 1ste span bestaan uit 4 dogters en 4 seuns. Op hierdie stadium oefen daar 10 seuns en dogters omdat ons genoeg bane het. Die 0/12 span dien as voederspan vir 1ste en 2de span. Daar speel leerders tot en met 0/12. Hulle dien basies as ’n 3de span. Wanneer leerders gaan proewe speel moet hulle onder regte ouderdomsgroep ingeskryf word.
Koördineerder: Mev. Rozani Carstens
Gholf is geprivatiseer en word na skool aangebied.
Koördineerder: Me. R. Naudé
Daar is ook privaat afrigting in, Krieket, Tennis & Netbal beskikbaar.
Spelers neem volgens USSASA ouderdomme deel. 0/7; 0/8; 0/9; 0/11; 0/13. Alle spanne neem deel aan vriendskaplike sowel as ligawedstryde.
Koördineerder: Mnr. C. Schoeman
7; 8; en 9 jariges neem in ouderdomsgroepe volgens USSASA deel.
Koördineerder: Me. M.Meyer
10-13 jaar neem deel volgens USSASA ouderdomme. Speel ligawedstryde en sportdae.
Hokkie - Seuns & Dogters
0.7, 0.8, 0.9, 0.10, 0.12, 0.14 – Jonger spelers kan op uitnodiging by ‘n hoër ouderdomsgroep inskakel mits toestemming van die ouer verkry word.
Koördineerder: Mev. Jorita Bruwer
Skaak is geprivatiseer en word na skool aangebied.
Koördineerder: Mev. M Williams
Kinders neem deel aan die jaarlikse ATKV – Kompetisie, Radikale Redenars, Oppie Tong Af Podiumpret (Neem vooraf aan kompetisies deel in klasverband, graadverband en dan gesamentlik.)
Leerders Gr 1 – 7. Instrumente waarin leerders onderrig word is: klavier, blokfluit, klawerbord en kitaar. Musiekteorie word saam met die instrument onderrig. Daar is ook klanke kalante vir graad R leerders.
Ons skool het twee kore nl. ‘n juniorkoor vir leerders in Gr. 1-3 en ‘n seniorkoor vir leerders in Gr. 4-7. Oefentye vind voor en na skool plaas. Die kore neem deel aan Kultuuraande, Eisteddfods, Koorfeeste en Kerssangdienste.
Gratis didaktiese hulpverlening word gratis na-ure vir graad 1-7 leerders aangebied. Ontwikkeling van Afrikaans, Engels, Wiskunde asook studievaardighede geniet die hoogste prioriteit.
Eisteddfod Vind elke tweede jaar in Augustus plaas. Inskrywings word deur skool gedoen. Die jaar wat daar nie Eisteddfod is nie, word konsert gehou. (Alle leerders Gr R – 7 neem aan die konsert deel)
Drama afrigting deur Me. B. du Toit
Tel no: 079 902 7180
Word gratis aangebied aan leerders wat motoriese-, ruimtelike-, balans- en oogspier (visuele persepsie) probleme het. Dié oefeninge word as ‘n buitemuurse program aangebied en is hoofsaaklik vir leerders in die grondslagfase. Individuele bewegingsprogramme word vir leerders met ernstige uitvalle/agterstande aangebied (in ‘n aparte lokaal).
Daar vind twee Kultuuraande per jaar plaas, aan die einde van die 2e en 3e kwartale. Tydens hierdie geleentheid kry leerders die kans om hulle talente ten toon te stel.
In die vierde kwartaal word ‘n musiekaand aangebied waar alle leerders wat ‘n musiekinstrument bespeel voor ‘n gehoor optree. ‘n Hoogtepunt op die kultuur kalender!